stanford-oval/wikipedia huggingface dataset:
Benedictus XIII (vastapaavi)

Vastapaavi Benedictus XIII 1300-luvun kirjankuvituksessa.
Benedictus XIII, syntymänimeltään Pedro de Luna (noin 1328 Illueca – 1423 Peñíscola, Valencia) oli vastapaavi vuosina 1394–1417 katolisen kirkon suuren skisman aikana. Kun Benedictus oli vastapaavina Avignonissa, oli Roomassa samaan aikaan paavina aluksi Bonifatius IX, sitten Innocentius VII ja sen jälkeen Gregorius XII.
Pedro de Luna kuului aatelissukuun ja opiskeli kanonista lakia Montpellierin yliopistossa ennen kuin hänestä tuli kardinaali vuonna 1375. Suuri skisma käynnistyi, kun paavi Urbanus VI:tta vastustaneet kardinaalit valitsivat kardinaali Robert de Genèven vastapaavi Klemens VII:ksi 20. syyskuuta 1378. Myös Pedro de Luna kuului Klemens VII:n tukijoihin. Klemensin kuoleman jälkeen Avignonin vastapaavia tukevat kardinaalit valitsivat de Lunan Klemensin seuraajaksi, Benedictus XIII:ksi, ollen siinä uskossa, että hän luopuisi vastapaavin virasta vapaaehtoisesti, mikäli se auttaisi lopettamaan kirkon jakautumisen.
Benedictus XIII kieltäytyi kuitenkin myöhemmin eroamasta virastaan, kun häntä tukeneet ranskalaiset ruhtinaat pyysivät sitä häneltä. Benedictusta oli alun perin tukenut 23 kardinaalia, ja 18 heistä hylkäsi nyt hänet. Ranskalaiset joukot piirittivät Avignonin paavin palatsin vuonna 1398. Benedictus pakeni Provenceen, kokosi uskolliset kardinaalinsa ja voitti takaisin Ranskan tuen, pitkälti Orléansin herttuan Ludvig I:n avulla.
Benedictus XIII aloitti neuvottelut skisman ratkaisemiseksi paavi Gregorius XII:n kanssa vuonna 1407, mutta neuvottelut eivät johtaneet mihinkään. Vuonna 1408 Ranska julistautui neutraaliksi paavien kiistassa. Kesäkuussa 1409 Pisan kirkolliskokous kutsui koolle toistensa kanssa kilpailevat kardinaalien ryhmittymät, jotta kirkkoa jakava kiista saataisiin lopetettua. Pisan kirkolliskokous julisti sekä Avignonin että Rooman paavit erotetuiksi ja valitsi heidän tilalleen uudeksi paaviksi Aleksanteri V:n. Benedictus XIII ei kuitenkaan taipunut Pisan kirkolliskokouksen päätökseen, sillä hänellä oli yhä kannatusta joissakin valtioissa. Benedictus joutui kuitenkin vuonna 1415 pakenemaan linnaansa Peñíscolassa. Vuosina 1414–1418 pidetty Konstanzin kirkolliskokous julisti Benedictuksen erotetuksi 26. heinäkuuta 1417. Benedictusta tukivat tässä vaiheessa enää Ranskan Armagnac ja Skotlanti.
Benedictus XIII kieltäytyi hyväksymästä uudeksi paaviksi marraskuussa 1417 valittua Martinus V: tä. Benedictus nimitti uhmakkaasti neljä uutta kardinaalia vuonna 1422 ja väitti sitkeästi elämänsä loppuun saakka, että hän oli oikea ja laillinen paavi.
Channa melanoptera

| Channa melanoptera> Uhanalaisuusluokitus |
| --- | --- |
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Channoidei
Heimo::  Käärmeenpäät Channidae
Suku::  Channa
Laji::  melanoptera
Kaksiosainen nimi
 Channa melanoptera  Bleeker, 1855 
Katso myös
   Channa melanoptera Wikispeciesissä   Channa melanoptera Commonsissa 
Infobox OKNimi-testi OKIUCN-testi OK: 
Channa melanoptera on käärmeenpäiden (Channidae) heimoon kuuluva pohjakalalaji. Pieter Bleeker kuvaili lajin tieteelle vuonna 1855.
Ulkonäkö ja koko

Lajin pisin tavattu yksilö oli 65 senttimetrin mittainen.
Elinympäristö ja levinneisyys

Laji elää trooppisissa olosuhteissa. Se elää Aasiassa, Indonesian Sumatrassa ja Borneossa. Myanmarissa. Lajia tavataan makeassa vedessä.
Barysentrinen koordinaatti

Käsite barysentrinen koordinaatti esiintyy
tähtitieteessä
geometriassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Barysentrinen koordinaatti”, voi hakea sivunnimihaulla, laajalla sivunnimihaulla tai tekstihaulla.
Canon EOS-1D Mark IV

| Canon EOS-1D Mark IV |
| --- | --- |

Tyyppi:  Järjestelmäkamera
Kenno:  27,9 × 18,6 mm APS-H CMOS
Korkein resoluutio:  4 896 × 3 264 (16,1 megapikseliä)
Objektiivi:  Canon EF -objektiivit
Suljinajat:  1/8 000 s – 30 s
Tarkennuspisteet:  45, jossa 39 ristikkäistyyppistä tarkennuspistettä
Sarjakuvaus:  10 kuvaa/sekunti
ISO-arvot:  ISO 100–102 400
LCD-näyttö:  3,0 tuuman TFT LCD, 920 000 pikseliä
Tallennusmedia:  CompactFlash (tyyppi I ja II) tai SD
Akku:  LP-E4
Paino:  1 180 g
Canon EOS-1D Mark IV on japanilaisyhtiö Canonin valmistama digitaalinen järjestelmäkamera. Kamera julkaistiin lokakuussa 2009 Canon EOS-1Ds Mark III:n seuraajaksi, mutta Suomessa sen myynti aloitettiin marras-joulukuussa 2009.
Kameralla on mahdollista ottaa Full-HD -videokuvaa 1 920 × 1 080 pikselin resoluutiolla. Kamera on yhteensopiva EF-objektiivien sekä Speedlite EX -salamoiden kanssa. Pölyltä ja kosteudelta suojatussa rungossa on 76 kumitiivistettä.
Ominaisuudet

16,1 megapikselin APS-H CMOS -kenno
kaksi DIGIC 4 -prosessoria
ISO 100–12 800 (laajennettavissa arvoon 102 800)
10 kuvaa sekunnissa
Full-HD -videokuvaus (1080p kuvataajuudella 30, 25 tai 24 kuvaa/s)
6,8 cm:n (3 tuuman) Clear View II -nestekidenäyttö (920 000 pikseliä) sekä suorakatselu
Channel 4

| Channel 4 |
| --- | --- |

Lähetykset alkoivat:  1982
Omistaja:  Channel Four Television Corporation
Kuvaformaatti:  576i (SDTV 16:9) 1080i (HDTV 16:9)
Maa:  Yhdistynyt kuningaskunta
Rinnakkaiskanava(t):  4seven Film4 E4 More4 4Music Box Upfront The Box Box Hits Kerrang! Kiss Magic
Kotisivu:  www.channel4.com
Saatavuus
Antenniverkko
Freeview:  Kanava 4 Kanava 7 (Wales) Kanava 13 (+1) Kanava 104 (HD)  Kanava 109 (+1 HD)
Satelliitti
Freesat:  Kanava 104 Kanava 120 (Wales) Kanava 121 (+1) Kanava 126 (HD)
Sky (Iso-Britannia):  Kanava 104 Kanava 117 (Wales) Kanava 135 (+1) Kanava 227 (HD)
Sky (Irlanti):  Kanava 135 Kanava 136 (+1)
Astra 2E:  10714 H 22000 5/6 10729 V 22000 5/6 (+1)
Astra 2F:  11127 V 22000 5/6 (HD)
Kaapeliverkko
Virgin Media (Iso-Britannia):  Kanava 104 Kanava 143 (+1) Kanava 142 (HD)
Virgin Media (Irlanti):  Kanava 111 Kanava 142 (HD)
Cablecom (Sveitsi):  Kanava 163 (CH-D)
WightFibre:  Kanava 4
IPTV (ADSL)
Swisscom TV (Sveitsi):  Kanava sattumanvarainen
Internet
All 4:  Katso suorana
TVPlayer:  Katso suorana (vain Iso-Britannia)
Sky Go:  Katso suorana ( vain Iso-Britannia ja Irlanti)
Virgin TV Anywhere:  Katso suorana (vain Iso-Britannia) Katso suorana (+1, vain Iso-Britannia)
Infobox OKNimi-testi OK: 
Channel 4:n logo vuoteen 2015.
Channel 4 on brittiläinen julkisen palvelun televisiokanava. Termillä "Channel 4" voidaan viitata myös kanavan omistavaan yhtiöön eli Channel Four Television Corporation.
Kanava sai alkunsa parlamentin aloitteesta, ja se aloitti säännölliset lähetykset 2. marraskuuta 1982. Päivää aikaisemmin 1. marraskuuta Channel 4:n sisarkanava S4C (Sianel Pedwar Cymru, suom. Walesin neljäs kanava) aloitti lähetyksensä yksinomaan Walesissa yhteistyössä BBC:n kanssa. S4C:n ohjelmat lähetettiin pääosin kymrin kielellä. S4C vei Channel 4:n kanavapaikan, minkä vuoksi Channel 4 ei näkynyt Walesissa 30 vuoteen. Channel 4:n suurimmat kilpailijat ovat toinen pitkäikäinen julkisen palvelun kanava BBC sekä sen kaupallinen kilpailija ITV.
Channel 4:n pääkonttori Lontoossa
Vaikka Channel 4 onkin julkisessa omistuksessa oleva julkisen palvelun kanava, sitä ei rahoiteta televisiomaksuilla tai verovaroista, vaan kaikki sen toiminnot rahoitetaan mainoksilla.
Vuodesta 1993 lähtien Channel 4 on esittänyt ”vaihtoehtoisen joulutervehdyksen” kuningattaren puheelle. Ensimmäisen joulupuheen piti gayikoni Quentin Crisp. Myöhempiä joulutervehdyksiä ovat esittäneet muun muassa Jesse Jackson, Ali G, koomikko Rory Bremner (esitti prinsessa Dianaa), Brigitte Bardot, Sharon Osbourne, Jamie Oliver ja Marge Simpson. Vuonna 2007 tervehdyksen esitti Afganistanissa vammautunut vääpeli Andrew Stockton ja vuonna 2008 Iranin presidentti Mahmud Ahmadinežad.
Ohjelmistoa

Big Brother (2000–2010)
Hollyoaks
Deal or No Deal (2005–2016)
Fifteen-to-One (1990–2003, 2014–2019)
Kovan onnen kundi
Ruma Betty
Tuho-osasto
Vikatikki
Uutisohjelma: Channel 4 News
Aiheesta muualla

Virallinen sivusto
Concordian temppeli (Rooma)

Taiteilijan näkemys Concordian temppelistä, vuodelta 1892.
Concordian temppeli keisari Tiberiuksen sestertiuksessa.
Concordian temppeli, latinaksi  Aedes Concordiae oli Rooman Forumilla sijainnut temppeli, josta on nykyään jäljellä vain vähäisiä jäännöksiä. Rakennuksen ulkonäköä voidaan nykyään lähinnä arvailla.
Perinteisen käsityksen mukaan temppeli olisi perustettu vuonna 367 eaa juhlistamaan patriisien ja plebeijien välistä yhteiskuntasopimusta ja omistettu sovun jumalatar Concordialle. Ensimmäisen temppelin olisi rakennuttanut M. Furius Camillus. Varmuudella tiedetään, että rakennus oli olemassa vuonna 121 eaa ja että sitä olisi korjattu vuonna 10 jaa ja korjauksen yhteydessä sitä koristeltiin arvokkaalla marmorilla ja se oli hienosti koristeltu. Viimeisen kerran sitä olisi korjattu vuonna 284 jaa. Keskiajan alkupuolella se raunioitui ja sen marmorit ja tiilet olisi käytetty uudisrakennuksiin 1400- luvulla.
Temppeliä käytettiin sekä senaattorien, että pappien kokoustilana. Senaattorit keskustelivat siellä tärkeistä valtiollisista asioista ja papit kokoontuivat siellä ennen uhritoimituksia, joissa toivottiin hyvää satoa. Cicero piti temppelissä kuuluisan puheensa Catilinaa vastaan.
Antiikin aikana temppeliin oli sijoitettu arvokkaita kreikkalaisia maalauksia ja patsaita. Se oli näin ollen eräänlainen museo.
Temppelin vähäiset jäännökset ovat peräisin vuosien 10 jaa ja 121 jaa korjauksista.
Lisää aiheesta

http://www.routeyou.com/en-it/location/view/47529445/temple-of-concord
http://www.getty.edu/art/collection/object/107V86
Chris Patten

| Chis Patten |
| --- | --- |
 Patten vuonna 2019
 Oxfordin yliopiston kansleri
 20.9.2003–  
Edeltäjä:  Roy Jenkins
EU:n ulkosuhteista vastaava komissaari
 16.9.1999 – 22.11.2004  
Edeltäjä:  Leon Brittan
Seuraaja:  Benita Ferrero-Waldner
Hongkongin kuvernööri
 19.7.1992 – 30.6.1997  
Monarkki:  Elizabeth II
Edeltäjä:  David Wilson
Seuraaja:  Tung Chee-hwa (Hongkongin hallintojohtaja)
Konservatiivipuolueen puoluehallituksen puheenjohtaja
 28.11.1990 – 11.5.1992  
Edeltäjä:  Kenneth Baker
Seuraaja:  Norman Fowler
Henkilötiedot
Syntynyt: 12. toukokuuta 1944 (ikä 80) Cleveleys, Yhdistynyt kuningaskunta
Kansalaisuus:  britti
Arvonimi: The Right Honourable
Puoliso:  Lavender Thornton (vih. 1971)
Lapset:  3
Tiedot
Puolue:  Konservatiivipuolue
Uskonto:  katolilainen
Christopher Francis Patten, Barnesin paroni Patten, (kiin.: 彭定康; Jyutping: Paang4 Ding6hong1, s. 12. toukokuuta 1944) on brittiläinen poliitikko ja Hongkongin viimeinen kuvernööri. Sittemmin hän on toiminut Euroopan komissaarina ja Oxfordin yliopiston kanslerina. Hän edustaa konservatiivipuoluetta, jonka puoluehallituksen puheenjohtajana hän on toiminut.
Tausta ja yksityiselämä

Patten syntyi vuonna 1944. Perhe asui Greenfordissa, jossa Patten kävi koulua. Perheessä ei juurikaan puhuttu politiikasta, ja sitä pidettiin suorastaan epäsopivana. Pattenin isä oli ammatiltaan jazz-rumpali. Patten opiskeli nykyhistoriaa Oxfordissa ja valmistui vuonna 1966. Tämän jälkeen hän työskenteli konservatiivipuolueen tutkimuslaitoksella, ja hänet nimitettiin sen johtajaksi vain 30-vuotiaana. Hän oli tutkimuslaitoksen siihenastisen historian nuorin johtaja.
Patten on ollut naimisissa Lavender Thortonin kanssa vuodesta 1971. Parilla on kolme tytärtä. Uskonnolliselta vakaumukseltaan Patten on katolilainen.
Keväällä 2014 Patten joutui sydänleikkaukseen ja ilmoitti tämän jälkeen tarpeestaan vähentää työtaakkaansa.
Britannian politiikassa

Patten oli mukana kirjoittamassa konservatiivipuolueen vaaliohjelmaa vuonna 1979 ja asettui ehdolle samana vuonna pidetyissä vaaleissa. Patten valittiin Britannian alahuoneeseen Bathin vaalipiiristä.
Vuonna 1985 Patten nousi ensimmäistä kertaa ministeriksi, kun hänestä tuli valtioministeri Britannian opetus- ja tiedeministeriössä. Vuotta myöhemmin hänet nimitettiin kansainvälisestä kehitystyöstä vastaavaksi ministeriksi. Privy Councilin jäseneksi Patten nimettiin vuonna 1989 ja seuraavana vuonna Lancasterin herttuakunnan kansleriksi.
Margaret Thatcherin pääministerikaudella Patten arvosteli erityisesti tasasummaveron ottamista käyttöön kunnallisverona, joka lopulta johti Tharcherin eroon 1990.
Patten oli vuotta aikaisemmin noussut puolueensa puoluehallituksen puheenjohtajaksi. Hänen puolueensa voitti vuoden 1992 parlamenttivaalit, mutta hän ei itse tullut valituksi Bathista. Vaalikampanjan aikana Patten ja hänen perheensä saivat osakseen sekä sanallisia että fyysisiä uhkauksia.
Hongkongin kuvernöörinä

Patten oli John Majorin hyvä ystävä, ja kun Patten menetti parlamenttipaikkansa ja Major oli noussut pääministeriksi, Pattenia alettiin harkita Hongkongin viimeiseksi kuvernööriksi, jonka tehtävänä oli organisoida kaupungin siirto Kiinan kansantasavallan yhteyteen. Patten aloitti virassa heinäkuussa 1992.
Kun Patten nimitettiin kuvernööriksi, hän aiheutti huolta Pekingissä ilmoitettuaan, että aikoo tehdä suuria demokraattisia uudistuksia Hongkongissa ennen alueen siirtoa Kiinan kansantasavallan yhteyteen. Tämän johdosta hän sai mannerkiinalaisilta pilkkanimen ”Pulska Pang” (kiin.: 肥彭; Jyutping: Fei4 Paang4). Lisäksi Pattenia on sanottu ”viimeiseksi imperialistiksi” johtuen hänen roolistaan brittihallinnossa.
Hongkongin  suvereeniteetin siirron yhteydessä kesä-heinäkuun vaihteessa 1997 Pattenin kerrotaan herkistyneen. Patten itse kertoi tapahtuman olleen ”emotionaalisesti kuormittava”.
Kuvernöörikauden jälkeen

Vuosina 1999–2004 Patten nimitettiin Euroopan unionin ulkosuhteista vastaavaksi komissaariksi Prodin komissioon. Tämän jälkeen hänet aateloitiin paroniksi vuonna 2005, ja hänestä tuli Britannian ylähuoneen jäsen.
Vuonna 2003 Patten valittiin Oxfordin yliopiston kansleriksi.
Hongkongista lähdettyään Patten on esittänyt huolensa erityishallintoalueen demokratian heikentymisestä.
Poliittisia näkemyksiä

Patten kuuluu konservatiivipuolueen reformiryhmään, minkä vuoksi hänellä on hyvät suhteet myös vasemmistopiireihin.
Patten on nimittänyt Xi Jinpingin harjoittamaa politiikkaa Hongkongissa ”roistomaiseksi” ja sanonut, että ”Huawei on epämiellyttävän Kiinan valtion agentti”. Vuonna 2017 Patten sanoi, että tukee Hongkongin nuoria, jotka taistelevat kaupungissa demokratian puolesta. Hän myös sanoi, että olisi halunnut tehdä enemmän Hongkongin demokratian hyväksi.
Vuonna 2020 Patten sanoi CNBC:n haastattelussa, että Hongkongin hallintojohtaja Carrie Lam on "valitettava maanpetturi".
Tittelit ja kunnianosoituksia

Pattenin virallinen titteli on Barnesin paroni Patten. Näin ollen häntä puhutellaan joko tällä tittelillä tai liitteellä "The Right Honorable".
Kunniaritarien ritarikunta (Yhdistynyt kuningaskunta, 1998)
Sukkanauharitarikunta (Yhdistynyt kuningaskunta, 2023)
Kunnialegioona (Ranska, 2016)
Marianmaan ristin ritarikunta (Viro, 2005)
Romanian tähden ritarikunta (Romania, 2004)
Galleria

Patten Oxfordin yliopiston kanslerin seremoniallisessa asussa vuonna 2009.
Patten ja Yhdysvaltain ulkoministeri Mike Pompeo vuonna 2020.
Hongkongilaisen Wong Chuk Hangin sairaalan perustamiskivi, jonka Patten muurasi ollessaan kuvernööri vuonna 1995.
Pattenin vaakuna
Barysentrinen koordinaatti (tähtitiede)

Aurinkokunnan massakeskipisteen liike suhteessa Aurinkoon
Barysentrinen koordinaatti viittaa tähtitieteessä koordinaatistoon, jonka origo on kahden tai useamman tähden tai planeetan massakeskipisteessä.
Aurinkokunnan barysentrinen massakeskipiste on aina lähellä aurinkoa. Sen liike riippuu lähinnä suurten planeettojen (Jupiter, Saturnus, Uranus ja Neptunus) sijainneista radoillaan. Mikäli suuret planeetat ovat suunnilleen samalla puolella Aurinkoa, niin niiden yhteisvaikutus tuo massakeskipisteen Auringon pinnan ulkopuolelle.
Syyskuusta 2006 huhtikuuhun 2010 massakeskipiste on Auringon pinnan ulkopuolella. Huhtikuusta 2010 heinäkuuhun 2016 se on puolestaan Auringon sisällä.
Vastaavasti Maalla ja Kuulla on yhteinen massakeskipiste, joka sijaitsee aina Maan sisällä runsaan 1000 kilometrin syvyydessä. Sanotaan, että Maan rata Auringon ympäri on ellipsi, mutta oikeasti tuota ellipsiä pitkin kulkee Maan ja Kuun yhteinen massakeskipiste ja Maan keskipiste on Kuun vaiheiden mukaan joko tuon ellipsin sisäpuolella (täyden kuun aikaan) tai ulkopuolella (uuden kuun aikaan).
Laskettaessa esimerkiksi luotaimien ratoja aurinkokunnan sisällä käytetään yleensä aurinkokeskisiä koordinaatteja, mutta tilanne muuttuu, kun ollaan selvästi kauempana kuin suuret planeetat. Silloin voidaan viitata aurinkokunnan massakeskipisteeseen.
Carly Rae Jepsen

| Carly Rae Jepsen |
| --- | --- |
 Carly Rae Jepsen esiintymässä Riverfest Elorassa vuonna 2018.
Henkilötiedot
Syntynyt: 21. marraskuuta 1985 (ikä 38) Mission, Brittiläinen Kolumbia, Kanada
Ammatti:  muusikko, näyttelijä
Muusikko
Laulukielet:  englanti
Aktiivisena:  2007–
Tyylilajit:  pop
Soittimet:  kitara
Levy-yhtiöt:  604 Records (2008–) Schoolboy Records/Interscope Records (2012–)
Aiheesta muualla
www.carlyraemusic.com, www.carlyraemusic.com ja www.carlyraemusic.com
  [ Muokkaa Wikidatassa ] [ ohje ]  
Carly Rae Jepsen (s. 21. marraskuuta 1985 Mission, Brittiläinen Kolumbia, Kanada) on kanadalainen pop-laulaja, joka sijoittui kolmanneksi Canadian Idolin viidennellä kaudella vuonna 2007.
Jepsen julkaisi esikoisalbuminsa Tug of War vuonna 2008. Vuonna 2012 hänen Curiosity-nimiseltä EP:ltä julkaistu single ”Call Me Maybe” menestyi hyvin, sijoittuen muun muassa Billboard Hot 100 -ja Canadian Hot 100 -listoilla ykköseksi. Kappaleen musiikkivideota on katsottu YouTubesta yli miljardi kertaa (tilanne 12.5.2018). Se on palvelun kaikkien aikojen 11. suosituin musiikkivideo.
Diskografia > Albumit

Tug of War (2008)
Kiss (2012)
Emotion (2015)
Dedicated (2019)
Dedicated Side B (2020)
The Loneliest Time (2022)
Diskografia > EP:t

Dear You (2004)
Curiosity (2012)
Emotion: Side B (2016)
Too Much (2019)
Spotify Singles (2019)
Diskografia > Singlet

"Sunshine on My Shoulders" (2008)
"Tug of War" (2008)
"Bucket" (2009)
"Sour Candy" (mukana Josh Ramsay) (2009)
"Call Me Maybe" (2011)
"Curiosity" (2011)
"Good Time" (mukana Owl City) (2012)
"This Kiss" (2012)
"Tonight I’m Getting Over You" (2013)
"I Really Like You" (2015)
"Run Away with Me" (2015)
"Cut to the Feeling" (2017)
"Party for One" (2018)
"Now That I Found You" (2019)
"Too Much" (2019)
"Julien" (2019)
"Let´s Be Friends" (2020)
"It's Not Christmas Till Somebody Cries" (2020)
"Western Wind" (2022)
"Move Me" (Lewis OfManin kanssa) (2022)
"Beach House" (2022)
"Talking to Yourself" (2022)
"The Loneliest Time" (feat. Rufus Wainwright) (2022)
Aiheesta muualla

Carly Rae Jepsenin kotisivut
Bus Stop (kappale)

| ”Bus Stop” The Hollies |
| --- | --- | --- |

Singlen tiedot
 Albumilta: Bus Stop
 Äänitetty : 16. toukokuuta 1966, Abbey Road Studios, Lontoo 
 Julkaistu: 1. kesäkuuta 1966 
 Formaatti: 7″-single
 Tuottaja(t): Ron Richards
 Tyylilaji: pop
 Kesto: 02.51
 Levy-yhtiö: Parlophone
The Holliesin muut singlet
| ”I Can't Let Go” 1966 | ”Bus Stop” 1966 | ”Stop Stop Stop” 1966 |
Bus Stop on brittiläisen The Hollies -yhtyeen hittikappale ja single vuodelta 1966. Se on yksi yhtyeen suurimmista hiteistä; kappale pääsi sekä Britanniassa että Yhdysvalloissa sijalle 5. Kappale kertoo parista, joka tapaa sateisena päivänä bussipysäkillä, ja rakastuu jakaessaan sateenvarjon.
Britanniassa ”Bus Stopia” ei julkaistu millään studioalbumilla, kun taas Yhdysvalloissa se sisältyi kyseisen maan markkinoille suunnatulle albumille Bus Stop.
Yleistä kappaleesta

Kappaleen kirjoitti Graham Gouldman, joka myöhemmin tuli vaikuttamaan rockyhtye 10cc:ssä. Hän työsti kappaleen mielessään Manchesterin paikallisliikenteen linjan 95 bussissa. Gouldmanin kappaletta ehdotti The Holliesille yhtyeen manageri Michael Cohen. Yhtye oli äimistynyt nuoren miehen aikaansaannoksesta. Hollies harjoitteli kappaletta yhdessä yhtyeeseen kuulumattoman basisti Klaus Voormannin kanssa, mutta äänitykseen yhtye oli jo hankkinut uuden vakituisen basistin, kitaristi Tony Hicksin ehdottaman Bernie Calvertin. Hicks ja rumpali Bobby Elliott tunsivat hänet, sillä Calvert oli soittanut heidän kanssaan ennen The Holliesia toimineessa Ricky Shaw and the Dolphins -yhtyeessä.
The Holliesin tuolloinen kitaristi Graham Nash pitää kappaletta suosikki Hollies-sävelmänään, koska se äänitettiin tunnissa ja viidessätoista minuutissa, ja oli suuri hitti.
Julkaisu ja vastaanotto

”Bus Stop” muodostui suureksi hitiksi. Se pääsi sekä Britanniassa että Yhdysvalloissa listan viidenneksi. Kappale oli samalla yhtyeen läpimurto Yhdysvalloissa. Top 10:een single nousi ainakin kahdessatoista valtiossa, mukaan lukien Malesiassa ja Ruotsissa, missä se ylsi listaykköseksi.
Julkaisu ja vastaanotto > Listasijoitukset

| Valtio | Korkein sijoitus | Listaviikot | Nousu listalle | Lähde |
| --- | --- | --- | --- | --- |
|  Malesia | 1. |  |  |  |
|  Ruotsi | 1. |  |  |  |
|  Australia | 2. |  |  |  |
|  Brasilia | 3. |  |  |  |
|  Norja | 3. | 7 (top 10) | viikko 30/1966 |  |
|  Uusi-Seelanti | 3. |  |  |  |
|  Irlanti | 4. | 5 | 4.6.1966 |  |
|  Israel | 4. |  |  |  |
|  Kanada | 4. |  |  |  |
|  Iso-Britannia | 5. | 9 (top 50) | 25.6.1966 |  |
|  Yhdysvallat | 5. |  | 1966 |  |
|  Länsi-Saksa | 9. | 2 (top 10) | viikko 32/1966 |  |
|  Alankomaat | 20. |  |  |  |
|  Ranska | 27. | 9 | 2.7.1966 |  |
Kappaleet singlellä

A-puoli
Bus Stop – 2.51 (säv. Graham Gouldman)
B-puoli
Don't Run and Hide – 2.32 (säv. L. Ransford)
Muita versioita

Cover-version ”Bus Stopista” ovat tehneet Herman's Hermits, Material Issue, Sugarplum Fairy ja The Family Cat. Myös itse kappaleen kirjoittaja Graham Gouldman on levyttänyt kappaleen.
Suomeksi kappaleen levytti ensimmäisenä 30. maaliskuuta 1967 Ilkka Lähteenmäki nimellä ”Bussipysäkki”. Vuonna 1991 oli vuorossa Clifters-yhtyeen esitys ”Angelica”. Seppo Tammilehdon kääntämä ja esittämä ”Maitolaituri” puolestaan ilmestyi vuonna 1995.
Badlands

Badlands tarkoittaa seuraavia:
Maantieteessä

badlands,  kuiva maasto, jossa pehmeämmät sedimenttikivet ja savipitoinen maaperä ovat laajalti kuluneet
Badlandsin kansallispuisto, kansallispuisto Etelä-Dakotassa Yhdysvalloissa
Badlands Terrain Park, laskettelupuisto Ontariossa Kanadassa
Viihteessä

Julma maa (Badlands), yhdysvaltalainen elokuva vuodelta 1973
Badlands, yhdysvaltalainen yhtye
Badlands, Badlands -yhtyeen esikoisalbumi
Badlands, I Walk The Line -yhtyeen albumi
”Badlands”, yhdysvaltalaisen laulaja-lauluntekijä Bruce Springsteenin kappale.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Badlands”, voi hakea sivunnimihaulla, laajalla sivunnimihaulla tai tekstihaulla.
Bel Ami (aikuisviihdeyhtiö)

| Bel Ami |
| --- | --- |

Yritysmuoto:  Yksityinen
Kotipaikka:  Bratislava, Slovakia
Toimiala:  Pornografia
Tuotteet:  Homoeroottiset elokuvat
Kotisivu:  
Infobox OKVirheellinen NIMI-arvo: 
Bel Ami on bratislavalainen homoeroottisia pornoelokuvia tekevä yhtiö. Yhtiön on perustanut slovakialainen George Duroy ("Duroy" on Guy de Maupassant'n novellin "Bel Ami" päähenkilöön perustuva peitenimi). "Bel ami" on ranskaa ja tarkoittaa "(miespuolista) kaunista ystävää".